gedragende jairlix boven die lijfrenten die jonck jan van daiop heeft tsijne
live zeventachtich ponde gr vleemscher muten Ende es een leen datmen houdt
vander edelder en vermogender m joffr van nassouwen als erfvrouwe vande
voirs lande van breda weduwe jonck engelbrechs van nassouwen den
pening om twintich op welke voirs erfrenten joncker jan van nassouwen
zoon des voirs jonck cergelbrechts zeliger gedachten en der voirs joffr
heeft jairlix tot sijnen live en niet langer hondert en vijftich der voirs
onder schilde oft zwaer croenen diemen lossen mach den peninck met thienen
waer af de voirs m jan den voirs hee van lyedekerke rente over rente peninc
jegens penninck bewijsen moet ofte in gereeden peningen Ende evenverre dat
hem m jan rente bewijst dats rente over rente peninc jegen penninc Ende
es voirwde tusschen hen beiden dat m jan voirs en met hem vruwe goedele
dochter wilen godevaerts raes sijne wettige gesellinne den voirg hee van
liedekerke sinen oem overgeven sal in minderngen vand betalingen vander
voirs renten van breda sijn slot en huys te sterbeke met allen sijnen
toebehoirten in wynnen lande waten weiden en meerschen alsoet gestaen en
gelegen es groet sijnde negentich boende of dair omtrent gelden jairlix
in pachte hondert zacke coerens bove alle come over de some van sesduyset
saluyten Ende boven desen so sal de voirs jan overgeven alsulke loevesche
brieven en vesticheit als hij dair af heeft inden handen van janne van
rusel en hem oft den gheenen die hem gelieven sal dair inne erven en
goeden wel en vast voir meye en scepen van loeven de welke brieve
bliven selen onder den voirg jane van rijsel tot diere tijt toe dat de
voirs he van liedekerke hem wedomme alsulken vesticheit vanden
voirg v xxxiii ouden scilden en een derdendeel inder manien
hier na bescr gedaen sal hebben Welke guedinghe volcomelic gedaen
zijnde de voirs he van liedekerke de voirg loevensche brieve tot
hemwt alleene hebben en aenverden sal moegen Ende van gelijken
sal de voirs he van liekerke tusschen dit en sente andries misse
naistcomen den voirg hjanne vylain moeten erven en goeden
ofte den gheene die hem gelieven sal soe dat hij dinne vast en
zeker zij voe hoff en hee dair de voirg goede of rente van
breda afruen en gehouden sijn ofte bijden ovhee op dat hij gebreck
hadde vanden hee dair de voirs rente afgehoude es soe verre dat
dat genoech sijn sal na hoffrecht en geloven voir scepen van loeven
den voirg janne vilain vander selver guedingen waerscap en altoes
genoech te doene op datt yet aengebrake Voirt so sal mn jan vilain
den voirg he van liekerke sinen oem erven en goeden ofte den ghene
die hij dair inne geerft wilt hebben binnen vi weken naestcomen int
veertich ponden gooten tsaers en hem die wettelic bynnen de castelrien
van gendt oft bynne den ghentschen bewijsen dair hijs vast en
zeker sijn sal Te weten es een pacht goet geheten markette gelegen
inde pchie van scorisse gelden nu ter tijt in pachte viii lb ii s gr
jaers Item noch opt bosch vander riest xxx lb iiii sii d gr en